મોટા ભાગના વિદ્વાનો માને છે કે આ આર્થિક સંકટ માટે વેનેેઝુએલાના પ્રેસિડેન્ટની ખોટી નીતિઓ જ જવાબદાર છે અર્થશાસ્ત્રીઓ માને છે કે લેટિન અમેરિકન દેશોનાં તેલની કિંમતો ઘટવાના કારણે સહુથી વધુ નુકસાન વેનેજુએલાને થયું છે. વેનેેઝુએલાના પ્રમુખે આ સંકટ ટાળવા જે પગલાં લીધાં તે બધાં જ ઘાતક સાબિત થયાં. તેમણે વેનેેઝુએલાની કરન્સી બોલિવારનું અવમૂલ્યન કરી દીધું. તેલની કિંમતો ઘટવાથી રાષ્ટ્રની જે આવક ઘટી તે સરકારે નોટો છાપીને પૂરી કરી. આ એક પરંપરાગત ભૂલ ગણાય છે. કરન્સી નોટો વધુ છાપવાથી લોકોની માંગ વધી ગઈ. માંગની આપૂર્તિ ના થવાથી લાંબી લાંબી કતારો લાગી ગઈ બીજી બાજુ વેનેેઝુએલાની કરન્સીની કિંમત ઘટી ગઈ. એક તબક્કે નોટબંધી પણ કરવામાં આવી. નોટો અને સિક્કા પણ બદલવામાં આવ્યા.